Diari Oficial de la Generalitat Valenciana


Sumari del DOGV 1541, del 14-05-1991 (1991/821091)

ORDRE de 12 d'abril de 1991, de la Conselleria de Treball i Seguretat Social, per la qual es prorroguen per a l'any 1991 les beques reconegudes en l'any 1 986, i prorrogades en anys successius als disminuïts atesos en centres especialitzats.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/12/(2)/dof/vci/html**

### Dades del document

Número de DOGV
:   1541

Data del DOGV
:   14-05-1991

Secció del DOGV
:   DISPOSICIONS GENERALS

Número del document
:   1991/821091


Data del document
:   12-04-1991

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 12 d'abril de 1991, de la Conselleria de Treball i Seguretat Social, per la qual es prorroguen per a l'any 1991 les beques reconegudes en l'any 1986 i prorrogades en anys successius als disminuïts atesos en centres especialitzats.  
Entre els objectius d'aquesta Conselleria de Treball i Seguretat Social figura el de contribuir al benestar d'aquells sectors de població que presenten greus mancances personals o socials. Això representa l?interés preferent en el suport a persones sotmeses a greus dificultats a fi de facilitar llur accés als recursos mínims necessaris.  
A l'empara del que disposa el Decret 210/1985, de 30 de desembre del Consell de la Generalitat Valenciana, es tramitaren i concediren beques per a disminuïts atesos en centres especialitzats, essent prorrogades aquestes beques en anys successius en virtut de sengles ordres de la Conselleria de Treball i Seguretat Social fins a 1990.  
Per això, i com que per al present exercici resulta aconsellable renovar les beques concedides, cal fer l'aprovació d'aquesta ordre de pròrroga de beques per a disminuïts atesos en centres especialitzats per a l?exercici 1991.  
En virtut d'això i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Article primer  
Es prorroguen per a l'any 1991, les beques que foren reconegudes en l'any 1986, i prorrogades en anys successius per als disminuïts atesos en centres especialitzats a l'empara del que disposa l'article 8 del Decret 210/1985, de 30 de desembre, a càrrec de la línia de subvenció 416.780.91.  
Article segon  
Les sol·licituds de pròrroga s'emplenaran en les instàncies adients segons model oficial, subscrites pel beneficiari o el seu representant legal, a la qual s'adjuntarà:  
1. Declaració jurada o promesa acreditativa que no s'han modificat les condicions i requisits que determinaren la concessió de la concessió de la beca.  
2. Cas d'haver-hi hagut alguna modificació familiar, s'haurà d'adjuntar-hi fotocòpia del llibre de família degudament compulsat, a més de la declaració o promesa acreditativa de no haver-hi cap altra modificació en les condicions i requisits que determinaren la concessió de beca, tret de la modificació familiar.  
Article tercer  
La presentació de les sol·licituds i de la documentació requerida, es farà en els Serveis Territorials de Serveis Socials de la província on residesca el sol·licitant, sense perjudici del que disposa l'article 66 de la Llei de Procediment Administratiu.  
El termini de presentació serà de 30 dies hàbils a comptar des de l?endemà de la publicació d'aquesta ordre al Diari Oficial de la Generalitat Valenciana.  
La resolució de l?expedient de pròrroga de beca per a disminuïts, atesos en centres especialitzats serà resolta per la Direcció General de Serveis Socials.  
DISPOSICIO FINAL  
La validesa de la pròrroga a què fa referència aquesta ordre, s'entendrà referida al període comprés entre l'1 de gener i el 31 de desembre de 1991.  
València, 12 d'abril de 1991.  
El Conseller de Treball i Seguretat Social,   
MIGUEL DOMENECH PASTOR


Còpia Permalink ELI